পটুয়াখালী মেডিকেল কলেজ

পটুয়াখালী মেডিকেল কলেজ বাংলাদেশের পটুয়াখালী জেলায় অবস্থিত একটি সরকারি মেডিকেল কলেজ। এটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ৫ বছর মেয়াদি এমবিবিএস কোর্সে প্রতি বছর ৫২ জন শিক্ষার্থী ভর্তি করা হয়। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।

কলেজটির সাথেই ২৫০ শয্যার পটুয়াখালী জেনারেল হাসপাতাল অবস্থিত।

ইতিহাস
২০১৪ সালে বাংলাদেশ সরকার রাঙ্গামাটি, জামালপুর, মানিকগঞ্জ, টাঙ্গাইল এবং সিরাজগঞ্জে নতুন মেডিকেল কলেজের পাশাপাশি পটুয়াখালীতে এই মেডিকেল কলেজ প্রতিষ্ঠা করেছিল। ২০১৫ সালে এই কলেজের নির্মাণ প্রক্রিয়া শুরু হয়েছিল।

২০১৫ সালে কলেজের শিক্ষার্থীরা "ক্যারি অন" পরীক্ষা ব্যবস্থা পুনর্বহালের জন্য  আন্দোলন করেছিল। ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রি কোর্সকে  প্রথম, দ্বিতীয়, তৃতীয় এবং চতুর্থ পেশাগত পরীক্ষা নামে চার ভাগে ভাগ করা হয়েছে। যদি কোন শিক্ষার্থী যদি এই পরীক্ষাগুলোর যেকোন একটিতে অকৃতকার্য হয়, তবে তাকে ছয় মাস পরে আবার সেই পরীক্ষা দিতে হবে। ২০০২ "ক্যারি অন" নিয়মের অধীনে শিক্ষার্থীরা পুনরায় সেই পরীক্ষার প্রস্তুতি পাশাপাশি পরের একাডেমিক সেশনের শিক্ষা কার্যক্রম চালিয়ে যেতে পারত। এই নিয়মটি শিক্ষার্থীরা খুব পছন্দ করেছিলেন, তবে তাদের শিক্ষকরা এর তীব্র বিরোধিতা করেছিলেন।

২০১৩ সালে বাংলাদেশ মেডিকেল এন্ড ডেন্টাল কাউন্সিল "ক্যারি অন" নিয়মটি বাতিল করে দিয়েছিল। এরপর পেশাদার পরীক্ষায় অকৃতকার্য শিক্ষার্থীরা তাদের সেই পরীক্ষায় কৃতকার্য না হওয়া অবধি পরের একাডেমিক সেশনের শিক্ষা কার্যক্রম চালিয়ে যেতে দেওয়া হয়নি। যার ফলে শিক্ষার্থীদের এই প্রক্রিয়াটিতে এক বছর পর্যন্ত হারাতে থাকে।

শিক্ষাঙ্গন
পটুয়াখালী মেডিকেল কলেজটি পাঁচ বছর মেয়াদী ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্স পরিচালনা করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ইন্টার্নশিপ বাংলাদেশ মেডিকেল (বিএমডিসি) কর্তৃক চিকিৎসা সেবা প্রদানের নিবন্ধন পাওয়ার জন্য পূর্বশর্ত।

বাংলাদেশের সকল মেডিকেল কলেজগুলোতে এমবিবিএস কোর্সে ভর্তি প্রক্রিয়া কেন্দ্রীয়ভাবে স্বাস্থ্য পরিষেবা অধিদপ্তর (ডিজিএইচএস) নিয়ন্ত্রণ করে।  ভর্তি প্রক্রিয়াতে সারা দেশে প্রতি বছর একসাথে লিখিত ও বহুনির্বাচনি প্রশ্ন(এমসিকিউ) ভর্তি পরীক্ষা নেওয়া হয়। (ডিজিএইচএস) কে কে পরীক্ষা দিতে পারবে তার পূর্বশর্তগুলো নির্ধারণ করে এবং পরীক্ষার ন্যূনতম কৃতকার্য নাম্বার নির্ধারণ করে। (ডিজিএইচএস) বিভিন্ন বছরে ভর্তির নিয়মগুলোকে পরিবর্তন করেছে, তবে সাধারনভাবে প্রার্থীরা প্রাথমিকভাবে এই পরীক্ষার স্কোরের ভিত্তিতে ভর্তি হয়েছেন। সম্মিলিত স্কোরে মাধ্যমিক স্কুল সার্টিফিকেট(এসএসসি) এবং উচ্চ মাধ্যমিক স্কুল সার্টিফিকেট(এইচএসসি) পরিক্ষার গ্রেড গুরুত্বপূর্ণ অংশ হিসাবে বা পরীক্ষায় অংশ নেওয়ার পূর্বশর্ত হিসাবে বিবেচিত হয়। (ডিজিএইচএস) মুক্তিযোদ্ধা,উপজাতি, বিদেশী এবং অন্যরা কোটার প্রার্থীদের জন্য আলাদা শর্ত নির্ধারণ করেছে। বিদেশী শিক্ষার্থীদের জন্য ভর্তি প্রক্রিয়াতে তাদের এসএসসি এবং এইচএসসি গ্রেডের উপর ভিত্তি করে। ২০১৪ জুলাই অবধি এই কলেজটিতে বার্ষিক ৫২ জন শিক্ষার্থী ভর্তির অনুমতি রয়েছে।

বিভাগ সমূহ
 অ্যানাটমি বিভাগ
 প্রাণরসায়ন বিভাগ
 ফিজিওলজি বিভাগ
 কমিউনিটি মেডিসিন বিভাগ
 ফরেনসিক মেডিসিন বিভাগ
 প্যাথলজি বিভাগ
 ঔষধবিজ্ঞান বিভাগ
 অণুজীববিজ্ঞান বিভাগ
 মেডিসিন বিভাগ
 সার্জারি বিভাগ
 গাইনোকলজি ও অবসটেট্রিকস বিভাগ

 সংগঠন 

 মেডিসিন ক্লাব
 সন্ধানী
 এডভেঞ্চার সোসাইটি
 ডিবেটিং ক্লাব
পটুয়াখালী মেডিকেল কলেজে জাতীয় দিবসগুলো যেমনঃ স্বাধীনতা দিবস, বাংলাদেশের বিজয় দিবস, আন্তর্জাতিক মাতৃভাষা দিবস এবং নববর্ষ, পহেলা বৈশাখ, সরস্বতী পূজার মতো উৎসবগুলো বিভিন্ন কর্মসূচির মাধ্যমে পালন করা হয়।

 অধ্যক্ষবৃন্দ 
 নং নামকার্যকাল১. অধ্যাপক ডা. এম এ মান্নান  ১৯ জুন ২০১৪  ২০ জুন ২০১৭২. অধ্যাপক ডা. মাহমুদুর রহমান  ২০ জুন ২০১৭  ০২ জানুয়ারি ২০১৯৩. ডা. এস এম আবুল হাসান  ০২ জানুয়ারি ২০১৯  ১৪ অক্টোবর ২০১৯৪. ডা. মাহবুবুর রহমান (ভারপ্রাপ্ত)  ১৪ অক্টোবর ২০১৯  ০৬ নভেম্বর ২০১৯৫. অধ্যাপক ডা. মোঃ গোলাম রহমান   ০৬ নভেম্বর ২০১৯  ১২ আগস্ট ২০২০৬. অধ্যাপক ডা. মোঃ ফয়জুল বাশার   ১২ আগস্ট ২০২০  ০৫ আগস্ট ২০২৩৭. অধ্যাপক ডা. মোঃ মনিরুজ্জামান শাহীন   ০৫ আগস্ট ২০২৩  বর্তমান

 উপাধ্যক্ষবৃন্দ 
+ক্রমিক নংনাম ও পদবীকার্যকালছবি১অধ্যাপক ডা. মোঃ মাহমুদুর রহমান
অধ্যাপক (গাইনী এন্ড অবস) চলতি দায়িত্ব১৫-০৯-২০১৫২০-০৬-২০১৭২ডাঃ এস. এম. আবুল হাসান
সহযোগী অধ্যাপক (চক্ষু) চলতি দায়িত্ব২০-১২-২০১৭০২-০১-২০১৯৩ডাঃ মাহবুবুর রহমান
সহযোগী অধ্যাপক (গাইনী এন্ড অবস)০৫-০১-২০১৯০৫-০৬-২০২১৪অধ্যাপক ডাঃ মোঃ মোস্তাফিজুর রহমান
অধ্যাপক (শিশু) চলতি দায়িত্ব০৯-০৯-২০২১২৫-১০-২০২৪৫ডাঃ এফ. এম. আতিকুর রহমান
একাডেমিক কো-অর্ডিনেটর  সহযোগী অধ্যাপক ও বিভাগীয় প্রধান (মেডিসিন)২৬-১০-২০২৪বর্তমান

 আরও দেখুন 
 বাংলাদেশের মেডিকেল কলেজের তালিকা

 তথ্যসূত্র 

 বহিঃসংযোগ 

বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:পটুয়াখালী জেলার মহাবিদ্যালয়
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের হাসপাতাল
বিষয়শ্রেণী:পটুয়াখালীর বিশ্ববিদ্যালয় ও মহাবিদ্যালয়